**Daniel Alves da Silva** (sündinud 6. mail 1983 Juazeiros Bahias) on Brasiilia jalgpallur, kes mängib paremkaitsjana Mehhiko kõrgliigaklubis UNAM ja Brasiilia jalgpallikoondises.

Klubikarjääri jooksul on ta mänginud sellistes klubides nagu FC Barcelona, Sevilla, Juventus, Paris Saint-Germain ja São Paulo.

Alves võitis Barcelonaga hooaegadel 2008–09 ja 2014–15 mõlemal korral nii Hispaania liiga, Hispaania karika kui ka Meistrite Liiga. Ta mängis Kataloonia klubis kaheksa aasta jooksul 391 mängu ja lõi 21 väravat. 

Brasiilia jalgpallikoondisega on Alves võitnud 2009. ja 2013. aasta Konföderatsioonide karika ning 2007. ja 2019. aasta Copa América. 2020. aasta suveolümpiamängude jalgpalliturniiril võitis ta Brasiilia olümpiavõistkonnaga kuldmedali.

Klubikarjäär
------------

Alves Barcelonaga 2008. aastal
### Bahia

Alves alustas oma jalgpallurikarjääri sünnilinnas Bahias Brasiilias. 

Ta mängis aastatel 2001–2002 kodulinna jalgpalliklubis Esporte Clube Bahia 25 mängu ja lõi kaks väravat.

### Sevilla

2002. aastal liitus Alves Hispaania kõrgliiga klubiga Sevilla. 

2005–06 ja 2006–07 võitis ta klubiga Euroopa Liiga. 

2006. aasta UEFA Superkarikas alistati Alvese tulevane koduklubi Barcelona. Ta valiti ka mängu parimaks mängijaks.

Sevillas mängis Alves kuue aasta jooksul 175 mängu ja lõi 11 väravat.

### Barcelona

2008. aastal siirdus Alves 28 miljoni euro eest teise Hispaania meeskonda Barcelona.

Barcelonaga võitis ta oma esimesel hooajal nii La Liga, Copa del Rey kui ka Meistrite Liiga. Meistrite Liiga finaalis aitas Alves klubil alistada Manchester Unitedi 2:0. 

2009–10 hooajal tuli ta Barcelonaga taas Hispaania meistriks. 

Hooajal 2010–11 aitas ta katalaanidel võita taas nii La Liga kui ka Meistrite Liiga. 2011. aasta Meistrite Liiga finaalis alistas ta klubiga Manchester Unitedi 3:1.

Alves tuli 2011–12 hooajal Kataloonia klubiga Hispaania karikavõitjaks. 2012–13 hooajal võideti taas La Liga, sel korral rekordilise 100 punktiga.

Hooajal 2013–14 kandis Alves hea sõbra Eric Abidali auks särginumbrit 22.

2014–15 hooajal tegi ta klubiga ajalugu, kui võideti taas kõik kolm suurt karikat. Alves alustas Meistrite Liiga finaalis Juventuse vastu, kui Barcelona võitis 3:1. 

2015–16 hooajal tuli ta klubiga taas La Liga ja Copa del Rey meistriks.

Dani Alves 2015. aasta Euroopa superkarikaga
Barcelonas mängis Alves kaheksa aasta jooksul 391 mängu, lõi kokku 21 väravat ning andis üle 100 resultatiivse söödu.

### Juventus

Dani Alves liitus 2016. aasta suvel Torino Juventusega.

Ta lõi klubi meeskonnas värava 2016–17 hooaja Meistrite Liiga kaheksandikfinaalis Porto vastu. Poolfinaalis andis ta mõlemale väravale resultatiivse söödu, kui Juventus alistas AS Monaco 0:2. Korduskohtumises lõi ta mängu avavärava, Juventus võitis 2:1.

17. mail 2017 lõi Dani Alves Itaalia karika finaalmängus avavärava, kui alistati Lazio 2:0.

### Paris Saint-Germain

Alves siirdus 2017. aasta suvel Prantsusmaa kõrgliiga klubisse Paris Saint-Germain.

Ta tegi oma debüüdi klubi rivistuses 29. juulil 2017, kui mängiti Prantsusmaa superkarikas AS Monacoga. Alves lõi 51. minutil värava ja jagas 12 minutit hiljem ka väravasöödu, tänu millele võitis Pariisi klubi kohtumise 2:1.

### São Paulo

2019. aasta augustis liitus ta Brasiilia kõrgliiga klubiga São Paulo.

### Tagasi Barcelonas

2021. aasta novembris naasis Alves Barcelonasse.

### UNAM =

2022. aasta juulis sõlmis Alves üheaastase lepingu Mehhiko kõrgliigaklubiga Club Universidad Nacional (UNAM).

Koondisekarjäär
---------------

### Noortekoondis

2003. aastal kutsuti Alves mängima Brasiilia U20 jalgpallikoondisse Araabia Ühendemiraatides toimunud noorte maailmameistrivõistlustel.

Ta tegi turniiri jooksul kaasa kõikides kohtumistes.

Alves aitas Brasiilial alistada finaalmängus Hispaania 1:0, ja tuli noorte maailmameistriks.

### Täiskasvanute koondis

Dani Alves seismas koos teiste Brasiilia mängijatega müüris
Brasiilia täiskasvanute jalgpallikoondises debüteeris Alves 10. oktoobril 2006 Stockholmis peetud sõprusmängus Ecuadori vastu, mille Brasiilia võitis 2:1.

Ta osales koondisega esimest korda suurturniiril 2007. aasta Copa Américal Venezuelas. Brasiilia pääses finaali, kus alistati Argentina skooriga 3:0. Alves lõi finaalmängu viimase värava.

2009. aasta Konföderatsioonide karikavõistlustel mängis ta alagrupis ainult Egiptuse vastu. Poolfinaalis Lõuna-Aafrika Vabariigiga vahetati Alves platsile 82. minutil, ja ta lõi 88. minutil mängu võiduvärava. Finaalis alistas Brasiilia USA 3:2.

2010. aasta jalgpalli maailmameistrivõistlustel tegi Dani Alves kaasa kõikides Brasiilia alagrupikohtumistes. Kaheksandikfinaalis aitas ta koondisel alistada Tšiili 3:0. Brasiilia langes turniirilt veerandfinaalis Hollandi vastu.

Dani Alves hoidmas käes 2013. aasta Konföderatsioonide karikat2011. aasta Copa Américal tegi Alves kaasa ainult kahes esimeses kohtumises Venezuela ja Paraguayga. Brasiilia langes veerandfinaalis Paraguay vastu penaltiseerial.

Dani Alves esindas Brasiiliat ka 2013. aasta Konföderatsioonide karikavõistlustel. Ta aitas koondisel alistada finaalmängus Hispaania 3:0.

Samuti kuulus Alves Brasiilia koondistesse, mis võistlesid 2014. aasta jalgpalli maailmameistrivõistlustel, 2015. aasta Copa Américal ja 2016. aasta Copa America Centenariol.

2018. aasta maailmameistrivõistlustest jäi ta põlvevigastuse tõttu eemale.

2019. aastal võitis ta Brasiilia koondisega teist korda Copa América. Dani Alves valiti lisaks turniiri parimaks mängijaks.

Statistika
----------

*Seisuga 29. september 2017*

| Klubi | Hooaeg | Liiga | Karikas | Euroopa | Muu | Kokku |
| --- | --- | --- | --- | --- | --- | --- |
| Divisjon | Mänge | Väravaid | Mänge | Väravaid | Mänge | Väravaid | Mänge | Väravaid | Mänge | Väravaid |
| Bahia | 2001 | Serié A | 6 | 0 | 0 | 0 | — | 6 | 0 |
| 2002 | 19 | 2 | 6 | 2 | — | 25 | 2 |
| Kokku | 25 | 2 | 6 | 2 | — | 31 | 4 |
| Sevilla | 2002–03 | La Liga | 10 | 0 | 1 | 0 | — | 11 | 0 |
| 2003–04 | 29 | 1 | 7 | 1 | — | 36 | 2 |
| 2004–05 | 33 | 2 | 5 | 0 | 9 | 0 | — | 47 | 2 |
| 2005–06 | 36 | 3 | 2 | 0 | 14 | 0 | — | 52 | 3 |
| 2006–07 | 34 | 3 | 8 | 0 | 15 | 2 | — | 57 | 5 |
| 2007–08 | 33 | 2 | 3 | 0 | 9 | 2 | 2 | 0 | 47 | 4 |
| Kokku | 175 | 11 | 26 | 1 | 47 | 4 | 2 | 0 | 250 | 16 |
| Barcelona | 2008–09 | La Liga | 34 | 5 | 8 | 0 | 12 | 0 | — | 54 | 5 |
| 2009–10 | 29 | 3 | 3 | 0 | 12 | 0 | 4 | 0 | 48 | 3 |
| 2010–11 | 35 | 2 | 5 | 0 | 12 | 2 | 2 | 0 | 54 | 4 |
| 2011–12 | 33 | 2 | 5 | 1 | 11 | 0 | 3 | 0 | 52 | 3 |
| 2012–13 | 30 | 0 | 6 | 0 | 10 | 1 | 1 | 0 | 47 | 1 |
| 2013–14 | 27 | 2 | 5 | 0 | 8 | 2 | 2 | 0 | 42 | 4 |
| 2014–15 | 30 | 0 | 5 | 0 | 11 | 0 | — | 46 | 0 |
| 2015–16 | 29 | 0 | 6 | 1 | 9 | 0 | 4 | 0 | 48 | 1 |
| Kokku | 247 | 14 | 43 | 2 | 85 | 5 | 16 | 0 | 391 | 21 |
| Juventus | 2016–17 | Serie A | 19 | 2 | 2 | 1 | 12 | 3 | 0 | 0 | 33 | 6 |
| Kokku | 19 | 2 | 2 | 1 | 11 | 3 | 0 | 0 | 33 | 6 |
| Paris Saint-Germain | 2017–18 | Ligue 1 | 5 | 0 | 0 | 0 | 2 | 1 | 1 | 1 | 8 | 2 |
| Kokku | 5 | 0 | 0 | 0 | 2 | 1 | 1 | 1 | 8 | 2 |
| Karjäär kokku | 471 | 29 | 77 | 6 | 146 | 13 | 19 | 0 | 713 | 49 |

Saavutused
----------

Dani Alves Barcelonaga 2011. aastal
Bahia
* Campeonato do Nordeste: 2002

Sevilla
* Copa del Rey: 2006–07
* Hispaania superkarikas: 2007
* UEFA Euroopa Liiga: 2005–06, 2006–07
* Euroopa superkarikas: 2006

Barcelona
* La Liga: 2008–09, 2009–10, 2010–11, 2012–13, 2014–15, 2015–16
* Copa del Rey: 2008–09, 2011–12, 2014–15, 2015–16
* Hispaania superkarikas: 2009, 2010, 2011, 2013
* UEFA Meistrite Liiga: 2008–09, 2010–11, 2014–15
* Euroopa superkarikas: 2009, 2011, 2015
* Jalgpalliklubide maailmameistrivõistlused: 2009, 2011, 2015

Juventus
* Serie A: 2016–17
* Coppa Italia: 2016–17

Paris Saint-Germain
* Ligue 1: 2017–18, 2018–19
* Coupe de France: 2017–18
* Coupe de la Ligue: 2017–18
* Trophée des Champions: 2017

São Paulo
* Campeonato Paulista: 2021

Brasiilia
* Copa América: 2007, 2019
* Konföderatsioonide karikas 2009, 2013
* U-20 Maailmameistrivõistlused: 2003
* Olümpiakuld: 2022

Isiklikku
---------

Dani Alves on 173 cm pikk.

Viited
------

1. ↑  "Juventus tegi Portoga asjad klaariks". *DELFI*. 22. veebruar 2017. Vaadatud 23. veebruaril 2017.
2. ↑  "Dani Alves signs with Paris Saint-Germain". *PSG*. 12. juuli 2017. Originaali arhiivikoopia seisuga 30. juuli 2017. Vaadatud 13. juulil 2017.
3. ↑  "Alves lõi debüüdil värava, andis väravasöödu ja vedas PSG tiitlini". *Soccernet.ee*. 30. juuli 2017. Vaadatud 30. juulil 2017.
4. ↑  "Dani Alves: Sao Paulo sign former PSG, Juventus and Barcelona defender". bbc.com. 2.9.2019. Vaadatud 3.8.2019
5. ↑  "Dani Alves jääb MM-ilt eemale". sport.err.ee. 11.5.2018. Vaadatud 12.6.2018
6. ↑  "Dani Alves". *Soccerbase*. Vaadatud 19.10.2016.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Dani Alves** |

* Ametlik koduleht
* Dani Alves Twitteris
* Dani Alves Facebookis

| * v
* r
Brasiilia koondis  –  2010. aasta jalgpalli maailmameistrivõistlused |
| --- |
| 

* 1 Júlio César
* 2 Maicon
* 3 Lúcio (c)
* 4 Juan
* 5 Felipe Melo
* 6 Michel Bastos
* 7 Elano
* 8 Gilberto Silva
* 9 Luís Fabiano
* 10 Kaká
* 11 Robinho
* 12 Gomes
* 13 Dani Alves
* 14 Luisão
* 15 Thiago Silva
* 16 Gilberto
* 17 Josué
* 18 Ramires
* 19 Júlio Baptista
* 20 Kléberson
* 21 Nilmar
* 22 Doni
* 23 Grafite
* Treener: Dunga

 | Brasiilia |

| * v
* r
Brasiilia koondis  –  2014. aasta jalgpalli maailmameistrivõistlused |
| --- |
| 

* 1 Jefferson
* 2 Dani Alves
* 3 Thiago Silva (c)
* 4 David Luiz
* 5 Fernandinho
* 6 Marcelo
* 7 Hulk
* 8 Paulinho
* 9 Fred
* 10 Neymar
* 11 Oscar
* 12 Júlio César
* 13 Dante
* 14 Maxwell
* 15 Henrique
* 16 Ramires
* 17 Luiz Gustavo
* 18 Hernanes
* 19 Willian
* 20 Bernard
* 21 Jô
* 22 Victor
* 23 Maicon
* Treener: Scolari

 | Brasiilia |

| * v
* r
Brasiilia koondis  –  2022. aasta jalgpalli maailmameistrivõistlused |
| --- |
| 

* 1 Alisson
* 2 Danilo
* 3 Thiago Silva
* 4 Marquinhos
* 5 Casemiro
* 6 Alex Sandro
* 7 Paquetá
* 8 Fred
* 9 Richarlison
* 10 Neymar
* 11 Raphinha
* 12 Weverton
* 13 Dani Alves
* 14 Militão
* 15 Fabinho
* 16 Alex Telles
* 17 B. Guimarães
* 18 Antony
* 19 Gabriel Jesus
* 20 Vinícius Jr.
* 21 Rodrygo
* 22 Bremer
* 23 Ederson
* 24 Martinelli
* 25 Pedro
* 26 Éverton Ribeiro
* Treener: Tite

 | Brasiilia |